בס"ד, תמוז תשפ"ד

**בבא בתרא דף י"ז, פתיחה לפרק "לא יחפור" – נזקי שכנים והרחקת נזיקין**

1. **בבא בתרא, דף י"ז:** "לא יחפור אדם בור סמוך לבורו של חבירו".
2. **בבא בתרא, דף כ"א:** "עושה אדם חנות בצד חנותו של חבירו, ומרחץ בצד מרחצו של חבירו, ואינו יכול למחות בידו, מפני שיכול לומר לו: אתה עושה בתוך שלך ואני עושה בתוך שלי!".
3. **בבא בתרא, דף כ"ה:** "מרחיקין את האילן מן הבור עשרים וחמש אמה ... ר' יוסי אומר: אף על פי שהבור קודמת לאילן - לא יקוץ, שזה חופר בתוך שלו וזה נוטע בתוך שלו ... אמר רב אשי, כי הואן בי רב כהנא הוה אמרינן: מודי ר' יוסי בגירי דידיה".
4. **בבא בתרא, דף כ"ב:** "והא גרמא הוא! א"ר טובי בר מתנה, זאת אומרת: גרמא בניזקין אסור".
5. **יד רמ"ה בבא בתרא, דף כ"ו:** "דאסיר למגרם מידי דאתי מיניה היזקא לאינשי, אי משום לפני עור לא תתן מכשול ואי משום ואהבת לרעך כמוך".
6. **שו"ת הרא"ש, ק"ח י':** "והמדקדק בפרק לא יחפור דשיערו חכמים בכל דבר ודבר לפי מה שראוי להזיק והיכא שידוע קצב וסכום עד היכן ראוי להזיק כתבו השיעורים והיכא שאין ידוע כתבו בכדי שלא יזיק ... כי דרכיה דרכי נועם וכל נתיבותיה שלום והקפידה תורה שלא יעשה אדם בתוך שלו דבר הגורם היזק לחברו".
7. **סנהדרין, דף ז':** "אמר רב יהודה 'שמוע בין אחיכם ושפטתם צדק'- אפילו בין בית לעלייה, 'בין איש ובין אחיו ובין גרו'- אפילו בין תנור לכיריים".
8. **רש"י שם:** "בין איש ובין אחיו - שנפלה להם בית בירושה, אל תאמר: טול אתה בית ואחיך עליה, - ומה בכך הרי לכל אחד יש לו דירה אלא העלה אותן בדמים, והשווה חלוקתן על ידי מעות. בין גרו - לשון מגור, תשמישי דירה, אל תאמר יטול זה תנור וזה כירה, שהרי תנור עודף על הכירה וצריך להוסיף דמים".
9. **רבינו חננאל שם:** "אפילו בין בית לעלייה צריך הדיין להיות בקי כמשפט הפסדת העלייה על הבית כמה היא כדי שידין כמה יש לבעל העלייה בתחתון וכך צריך להיות בקי כמה הרחקת התנור מן הכותל או מן העזיבה שתחת התנור. וכמה הרחקת הכירה והמחזיק בכירה אין לו לעשות וכיוצא בדינים הללו ולא יהיו [קל] בעיניו מפני שהן כך בלא נשיאות ממון ובלא נתינת ממון בבזיון אלא צריך להתעסק בהן בכולן כמו שהן מפורשין בפ' לא יחפור".
10. **בבא בתרא, דף י"ח:** "אמר רבינא, קא סברי רבנן: על המזיק להרחיק את עצמו. מכלל דר' יוסי סבר: על הניזק להרחיק את עצמו".
11. **רמב"ם שכנים, י' ה':** "וכל אלו וכיוצא בהן אין צריך להרחיק בכדי שלא יזיק ועל הניזק להרחיק את עצמו אם ירצה עד שלא יגיע לו הנזק שזה בתוך שלו הוא עושה והנזק בא לחבירו מאליו. במה דברים אמורים שאינו מרחיק כשהיה הנזק בא מאליו אחר שיפסקו מעשיו של מזיק אבל אם היו מעשיו של זה שעושה ברשותו מזיקין את חבירו בשעת עשייתו הרי זה כמי שמזיק בידו, הא למה זה דומה למי שעומד ברשותו ויורה חצים לחצר חבירו ואמר ברשותי אני עושה שמונעין אותו, וכן כל הרחקות האמורות למעלה בענין זה אם לא הרחיקו הרי זה כמי שהזיק בחציו".
12. **תוספות בבא קמא, דף כ"ג (וכעין זה שם, כ"ז):** "ונראה מכאן לדקדק דיותר יש לאדם ליזהר עצמו שלא יזיק אחרים משלא יוזק".
13. **נתיבות המשפט ביאורים, קנ"ה י"ח:** "דהנה לכאורה קשה על כל ההרחקות שמונה שם בפרק לא יחפור בב"ב, ומביאן הרמב"ם והמחבר בהלכות נזקי שכנים ... שורו ממש הוא ומד' אבות נזיקין הן, ואמאי אמרי רבנן דא"צ להרחיק, ומשמע דאפילו בדיעבד פטורים, דהא אפילו בהרחקות שמחויבין להרחיק פטור מלשלם בדיעבד, וא"כ קשה אמאי, הא הוי כד' אבות נזיקין?! ... וע"כ צ"ל, דהד' אבות נזיקין אינו חייב עליהן רק כשאפשר להחזיק ברשותו ובשמירה שלא יזיקו, דאז רחמנא חייביה בשמירה וכשלא שמרו חייבין בתשלומין, אבל הני דחשיב בפרק לא יחפור, הוא באופן דכשיתחייב לשלם ההיזק אין אפשרות לו לעשות תשמיש זה ברשותו כלל, ויתבטל תשמיש זה מרשותו כיון דאי אפשר כלל בעשיה ובשמירה, ובביטול רשות לא חייביה רחמנא.

וראיה לזה מב"ב דף כ"ג [ע"א] גבי אומני, דפריך והא אחזיק להו, דקשה היאך מהני חזקה שלא לשמור הזיקו, וכי מועיל חזקה בד' אבות נזיקין?! ... משמע דבהנך דברים אי אפשר בשמירה רק בביטול התשמיש מרשות. ומשום הכי סובר ר' יוסי בב"ב [כ"ה ע"ב] דעל הניזק להרחיק, דמהיכי תיתי יבטל רשות המזיק, יבטל רשות הניזק, דהא כשהניזק ישמור עצמו לא יוזק, משא"כ בד' אבות נזיקין, אי אפשר להניזק לשמור דאין הניזק יודע מתי יבוא המזיק, ולמזיק אפשר בשמירה, ובהנך דב"ב הוא להיפך, שהמזיק אי אפשר לשמור הנזק כי אם בביטול התשמיש מרשותו, משו"ה לא חייביה רחמנא להמזיק".

1. **חזון אי"ש בבא בתרא, י"ד י"ג-י"ד:** "ונראה דענין גירי עיקרו בשיקול הדעת על מי למנוע את ההיזק ... ובזה צריך לשקול בפלס איזה דבר הוא בזכות המזיק ואיזה דבר הוא בזכות הניזק ... אלא הכא בעושה בתוך שלו תשמישים הנהוגים לשמש בהן, ויש מהם שהתירו חכמים שכן טבע העולם ששכנים נפגעים זה מזה שהרבה מן התשמישין מכניסין פעולה ופגיעה חוץ מגבולם וזהו קנינו מתחילה".
2. **חזון אי"ש בבא בתרא, ח' א':** "אית דינא דגוד או אגוד – נראה דדיני ממונות נמסרו לחכמים לקבוע כפי משפטי חכמת התורה שזכו בה חכמי התורה, והן הן שנמסרו למשה שהרי הן בכלל משפטים, והיינו ששכל בני אדם מסכים עליהם. והנה דבר משותף אין לאחד מהן הנאת היחיד בקניינו מפני הקיפוח של השני, וצריך לקבוע משפטים ישרים ביניהם איך יקויים תשמישם בזמן שיתעצמו אחד עם השני. ובזה קבע הדין מתי כופין לחלוקת הנכס עצמו, ומתי חלוקת זמנים או שאר חלוקה. ודנו רב יהודה ורב נחמן אי אית דינא דגוד או אגוד, שגם זה בכלל זכות שותף נגד חברו, שגם זה בכלל הישר שאין לאחד לסבול מכובד השותפות בזמן שנותן לחבירו הברירה ליקח או למכור".